
ДО

ОБЩИНСКИ СЪВЕТ

БУРГАС

Д ОК Л АД Н А  З А П И С К А

ОТ КРАСИМИР СТОЙЧЕВ-ЗАМ.-КМЕТ „ ФИНАНСИ,БЮДЖЕТИ ИКОНОМИКА“
ОТНОСНО: Избор на управител на „Дезинфекционна станция - Бургас“ ЕООД
УВАЖАЕМИ ОБЩИНСКИ СЪВЕТНИЦИ,

Съгласно Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, Общински съвет - Бургас, в качеството му на упражняващ правата на едноличния собственик на капитала, избира управителите на  общинските еднолични търговски дружества, определя възнаграждението им, правомощията и срока, за който те са делегирани.

На 23.04.2016 г., изтича срока на сключения договор за възлагане управлението на „Дезинфекционна станция - Бургас“ ЕООД с г-жа Нели Бойчева. 

През периода на управление на г-жа Нели Бойчева дружеството се утвърди на пазара за предоставяне на услуги по дератизация, дезинфекция и дезинсекция. В резултат на усилията на ръководството, „Дезинфекционна станция - Бургас“  ЕООД обслужва  90% от училищата и детските заведения, 60% от здравните заведения, общинските фирми, социалните заведения, както и бизнес клиенти и физически лица от общините Бургас и Руен.

Дружеството е сертифицирано и поддържа стандартите ISO 9001:2008 за  управление на качеството, здраве и безопасност при работа и ISO14001:2004 за околна среда. Старите препарати за дезинсекция и дезинфекция са заменени с нови, на биологична основа, с висока степен на безопасност за хора и  животни и максимално щадящи околната среда и водите. Непрекъснато се обновява и техниката, с която се извършват различните видове обработки. В момента „Дезинфекционна станция - Бургас“ ЕООД разполага с общо пет нови съвременни специализирани автомобила и различни видове специализирана техника за мащабни обработки с дистанционно управление. 

Със свое решение, общински съвет даде съгласие да се предоставят за безвъзмездно ползване за срок от 10 години обособена част от 220 кв.м. от недвижим имот, частна общинска собственост в  района на МБАЛ Бургас, ж. к. ”Зорница. Предстои да бъде извършен ремонт на помещенията, като част от средствата за ремонта могат да бъдат финансирани по ОПРЧР.

Освен нови пазари, ръководството на дружеството, търси и външни източници за финансиране на дейността. В момента се подготвя  апликационна форма за кандидатстване по ОПРЧР, Схема „Добри и безопасни условия на труд”.
 В тази връзка, с цел осигуряване на последователна политика в развитието на дружеството,  считам че е целесъобразно г-жа Нели Бойчева да бъде назначена за управител на „Дезинфекционна станция - Бургас“ ЕООД, за нов три годишен срок, което е от компетентността на Общински съвет гр.Бургас, в качеството му на упражняващ правата на едноличния собственик на капитала на „Дезинфекционна станция - Бургас“ ЕООД.

Предвид изложеното, на основание чл.137, ал.1, т.5 от Търговски закон, чл.12, ал.1, т.14 и чл.25, ал.2, от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам Общински съвет-Бургас да вземе следните 

Р Е Ш Е Н И Я:
1. ИЗБИРА НЕЛИ СЛАВОВА БОЙЧЕВА, с адрес: гр. Бургас, ул. „Рилска” 30 ет.5. за управител на „Дезинфекционна станция - Бургас“ ЕООД за срок от 3години, считано от 24.04.2016г.
2. ОПРЕДЕЛЯ възнаграждение на управителя, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас;

3. ВЪЗЛАГА на Кмета на Община Бургас да сключидоговор за възлагане управлението на „Дезинфекционна станция - Бургас“ ЕООД с    г-жа Нели Славова Бойчева, съгласно утвърдения образец №2 към приложение №1от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас
С уважение,

КРАСИМИР СТОЙЧЕВ

ЗАМ.-КМЕТ „ФИНАНСИ, БЮДЖЕТ И ИКОНОМИКА“
Съгласувал:

Ивелина Стратева

Директор на дирекция ИСД

Изготвил:

Виолета Лазова 

гл.експерт ИСД

